
U   I M E   R E P U B L I K E   H R V A T S K E

P R E S U D A  

[bookmark: _Hlk208479598][bookmark: _Hlk224816201][bookmark: _Hlk228346489]Visoki prekršajni sud Republike Hrvatske u vijeću  sastavljenom od sudaca  Karmen Novak-Hrgović, predsjednice vijeća, te  Davorka Kučana i Nediljka Bobana ičlanova vijeća, uz sudjelovanje Mirne Prišlin u svojstvu sudske savjetnice, zapisničarke, u prekršajnom postupku protiv okrivljene Mirele Filipović, zbog prekršaja iz članka 282. stavka 9. i dr. Zakona o sigurnosti prometa na cestama (Narodne novine, broj: 67/2008, 48/2010, 74/2011, 80/2013, 158/2013, 92/2014, 64/2015, 89/2015, 108/2017, 70/2019, 42/2020, 85/2022, 114/22, 133/2023, 145/2024) i dr., rješavajući o žalbi ovlaštenog tužitelja Ministarstva unutarnjih poslova Republike Hrvatske, Policijske uprave zagrebačke, III. PP Zagreb, protiv presude Općinskog prekršajnog suda u Zagrebu od 20. travnja 2026., broj:  Pp-4775/2026, na sjednici vijeća održanoj 10. lipnja 2026.

 p r e s u d i o   j e

Odbija se žalba ovlaštenog tužitelja Ministarstva unutarnjih poslova Republike Hrvatske, Policijske uprave zagrebačke, III PP Zagreb kao neosnovana i potvrđuje pobijana prvostupanjska presuda. 

Obrazloženje
	
1. [bookmark: _Hlk230769933]Uvodno citiranom prvostupanjskom presudom Općinskog prekršajnog suda u Zagrebu, okrivljena Mirela Filipović, proglašena je krivom da je, na način činjenično opisan u izreci počinila prekršaje iz čl.282. st.9. i čl. 163. st.8., čl. 32. st.4., čl. 229. st.5.Zakona o sigurnosti prometa na cestama te prekršaj iz čl. 17. Zakona o prekršajima protiv javnog reda i mira,  za koji joj je izrečena ukupna kazna zatvora u trajanju od 15 dana, u koju se uračunava vrijeme koje je okrivljena provela u uhićenju i zadržavanju pa se kazna zatvora smatra izvršenom. Za prekršaj iz čl. 163. st.8., čl. 32. st.4., čl. 229. st.5.Zakona o sigurnosti prometa na cestama okrivljenoj je izrečena novčana kazna u ukupnom iznosu od 560,00 eura koju je dužna platiti u 4 jednaka mjesečna obroka uz mogućnost plaćanja dvije trećine izrečene novčane kazne. 
          
1.1. Okrivljena je istom presudom dužna naknaditi troškove prekršajnog postupka u iznosu od 50,00 eura te joj je izrečena zaštitna mjera zabrane upravljanja motornim vozilom B kategorije u trajanju od 6 mjeseci. 

Istom presudom odlučeno je kako se okrivljenoj ima  vratiti vozilo, marke Land Rover, reg. oznake VT 607-FG broja šasije: SALWA2KF7FA521202, s pripadajućim ključem, navedeno u potvrda i zapisnik o privremenom oduzimanju predmeta ser. Br. 01685065 vlasništvo Merime Perić, iz Zagreba, Drežnička ulica 15, koje je privremeno oduzeto okrivljenoj Mireli Filipović.

2. Protiv prvostupanjske presude ovlašteni tužitelj je pravodobno podnio žalbu zbog odluke o vraćanju privremeno oduzetog vozila.

2.1. Žalitelj predlaže da se žalba prihvati.

3. Žalba nije osnovana.

4. Rješavajući predmet te ispitujući prvostupanjsku presudu sukladno odredbe članka 202. stavka 1. Prekršajnog zakona (NN 107/07., 39/13., 157/13., 110/15., 70/17. i 118/18.) po službenoj dužnosti, vijeće Visokog prekršajnog suda Republike Hrvatske je utvrdilo da pobijanom presudom nisu počinjene bitne povrede odredba prekršajnog postupka iz članka 195. stavka 1. točaka 6., 7., 9. i 10. tog Zakona, da nisu povrijeđene odredbe materijalnog prekršajnog prava na štetu okrivljenika te da u predmetu nije nastupila zastara prekršajnog progona.

5. U pravu je prvostupanjski sud kako se za sada nisu stekli uvjeti za trajno oduzimanje vozila koje je uporabljeno inkriminirane prilike za počinjenje prekršaja budući da iz dosadašnjeg ponašanja i relevantne evidencije o kažnjavanosti okrivljene ne proizlazi da bi prethodno bile poduzete sve mjere propisane zakonom da ga se na drugi način odvratiti od činjenja najtežih prekršaja. Naime, prema stanju spisa prvostupanjskog predmeta proizlazi da je okrivljena već kažnjavana, no iz prekršajne evidencije dostupne ovom sudu, vidljivo je kako je okrivljena do sada kažnjavana jednom zbog prekršaja iz čl. 282. st.9. i čl. 199. st.8. Zakona o sigurnosti prometa na cestama, no u oba slučaja novčanom kaznom. U ovom predmetu okrivljenoj je ponovno izrečena bezuvjetna kazna zatvora te novčana kazna (kao i za ranije prekršaje) te izrečena zaštitna mjera u trajanju od 6 mjeseci koja će, za sada, biti dovoljna da okrivljenu odvrati od ponavljanja sličnih prekršaja. Slijedom navedenog, mišljenje je ovog suda da je opravdano za očekivati da će novčana i zatvorska kazna djelovati na okrivljenu da se ubuduće kloni takvih protupravnih postupanja i da za sada nisu ostvareni uvjeti iz članka 76.a stavka 1. Prekršajnog zakona, pri tome imajući na umu i načelo razmjernosti koje se primjenjuje kod svakog ograničenja slobode ili prava, sukladno članka 16. stavka 2. Ustava Republike Hrvatske ("Narodne novine" br. 56/90., 135/97., 8/98., 113/00., 124/00., 28/01., 41/01., 76/10., 85/10., 5/14.) i mjerodavnih odredbi konvencijskog prava, koje mora biti razmjerno naravi potrebe za ograničenjem u svakom pojedinom slučaju u cilju postizanja tražene poštene ravnoteže između zahtjeva općeg interesa javnosti i zahtjeva zaštite temeljnih prava pojedinaca na mirno uživanje vlasništva. 

6. Zbog navedenih razloga, na temelju odredbe članka 205. Prekršajnog zakona,  odlučeno je kao u izreci ove presude.   	  	           	

	                                   U Zagrebu 10. lipnja 2026.
                      
Zapisničarka:                              		          Predsjednica vijeća:

Mirna Prišlin, v. r.                                  	          Karmen Novak-Hrgović, v. r.
[bookmark: _GoBack]Presuda se dostavlja Općinskom prekršajnom sudu u Zagrebu u 3 otpravka: za spis, okrivljenika, tužitelja

              Za točnost otpravka - ovlaštena službenica
              Upraviteljica zajedničke  sudske pisarnice:
             Edita Vrkljan

